පෘථිවි වල්ලභ් - ඉතිහාස් භි, රහස්‍ය භි
පෘථිවි වල්ලභ් - ඉතිහාස් භි, රහස්‍ය භි (සිංහල: පෘථිවි වල්ලභ් - ඉතිහාසයත්, අබිරහසත්) ‍යනුවෙන් හැඳින්වෙන්නේ සති අන්තයේ සෝනි එන්ටර්ටේන්මන්ට් ටෙලිවිෂන් ඔස්සේ විකාශය වන 2018 
ඉන්දියානු හින්දි ඓතිහාසික රූපවාහිනී කතාමාලාවකි.

මෙම වැඩසටහන නිෂ්පාදනය කරනු ලබන්බේ අනිරුද්ධ් පථාක් සහ රයිටර්'ස් ගැලැක්සි නිෂ්පාදන සමාගම විසිනි. ඉන්දියාවේ මධ්‍ය රාජධානි සමයේ ඓතිහාසික රජවරුන් පාදක කරගත් මෙම කතාමාලාව කනෛයලාල් මනේක්ලාල් මුන්ෂි විසින් රචිත පෘථිවිවල්ලභ් නම් ගුජරාටි ඓතිහාසික ප්‍රබන්ධය ඇසුරෙන් ගොඩනගා ඇත. මෙම වැඩසටහන සෝනි පික්චර්ස් නෙට්වර්ක්ස් ඉන්ඩියාහි උප-ශාඛාවක් වන් එස්ඊටී ඔරිජිනල්ස්හි ප්‍රථම නිෂ්පාදනය වේ. 2018 ජනවාරි 20 දින මෙය විකාශය ඇරඹිණි. ශ්‍රී ලංකාව තුළ සිංහලෙන් හඬකවා පෘථිවි මහරජ ලෙස නම්කළ මෙම කතාමාලාව ටීවී දෙරණ ඔස්සේ විකාශය වේ.

මෙම වැඩසටහනෙන් නිරූපණය වන්නේ මාල්වාහි කුමර පෘථිවි වල්ලභ් සහ මාන්‍යඛේටයේ කුමරිය වන ම්‍රිනාල්වතී සහ ඔවුන්ගේ අසම්භව්‍ය ප්‍රේම වෘත්තාන්තයයි.